CELEX: 32018D0518(01)
Language: ro
Date: 2018-05-17 00:00:00
Title: Decizia de punere în aplicare a Comisiei din 17 mai 2018 privind finanțarea programului de lucru din 2018 privind formarea profesională în domeniul siguranței alimentelor și hranei pentru animale, al sănătății animalelor, al bunăstării animalelor și al sănătății plantelor, în cadrul programului „O formare mai bună pentru o hrană mai sigură”

18.5.2018   
            
            
               RO
            
            
               Jurnalul Oficial al Uniunii Europene
            
            
               C 171/2
            
         DECIZIA DE PUNERE ÎN APLICARE A COMISIEI
   din 17 mai 2018
   privind finanțarea programului de lucru din 2018 privind formarea profesională în domeniul siguranței alimentelor și hranei pentru animale, al sănătății animalelor, al bunăstării animalelor și al sănătății plantelor, în cadrul programului „O formare mai bună pentru o hrană mai sigură”
   (2018/C 171/02)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 84,
   având în vedere Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (2), în special articolul 36 alineatul (1),
   întrucât:
   
               (1)
            
            
               Regulamentul (CE) nr. 882/2004 al Parlamentului European și al Consiliului (3) prevede norme generale pentru desfășurarea controalelor oficiale în vederea verificării respectării normelor care vizează, în special, prevenirea, eliminarea sau reducerea la niveluri acceptabile a riscurilor pentru oameni și animale și garantarea practicilor loiale în comerțul cu hrană pentru animale și produse alimentare și protejarea intereselor consumatorilor. În conformitate cu articolul 51 din regulamentul menționat anterior, Comisia poate organiza cursuri de formare pentru personalul autorităților competente din statele membre responsabil de controalele oficiale menționate în regulamentul respectiv, iar accesul la aceste cursuri poate fi permis participanților din țări terțe, în special din țări în curs de dezvoltare. Cursurile respective includ, în special, formarea profesională în domeniul legislației Uniunii Europene privind hrana pentru animale și produsele alimentare și al normelor privind sănătatea animală și bunăstarea animalelor.
            
         
               (2)
            
            
               Articolul 2 alineatul (1) litera (i) din Directiva 2000/29/CE a Consiliului (4) prevede temeiul juridic pentru organizarea de cursuri în domeniul sănătății plantelor.
            
         
               (3)
            
            
               Programul „O formare mai bună pentru o hrană mai sigură” a fost instituit de Comisie în 2006 în vederea atingerii obiectivelor stabilite în Regulamentul (CE) nr. 882/2004. Comunicarea Comisiei din 20 septembrie 2006 privind „O formare mai bună pentru o hrană mai sigură” (5) analizează opțiunile privind organizarea activităților de formare în viitor.
            
         
               (4)
            
            
               Regulamentul (UE) nr. 652/2014 stabilește dispoziții pentru gestionarea cheltuielilor din bugetul general al Uniunii Europene în domeniile care reglementează siguranța produselor alimentare și a hranei pentru animale, sănătatea și bunăstarea animalelor și normele privind sănătatea plantelor. Articolul 31 prevede că Uniunea poate finanța formarea profesională a personalului autorităților competente responsabil de controalele oficiale, astfel cum se menționează la articolul 51 din Regulamentul (CE) nr. 882/2004, pentru a dezvolta o abordare armonizată a controalelor oficiale și a altor activități oficiale menite să asigure un nivel înalt de protecție a sănătății umane, animale și a plantelor.
            
         
               (5)
            
            
               Pentru a asigura punerea în aplicare a programului „O formare mai bună pentru o hrană mai sigură” în statele membre, este necesar să se adopte o decizie de finanțare și programul de lucru privind formarea profesională în domeniul siguranței alimentelor și hranei pentru animale, al sănătății animalelor, al bunăstării animalelor și al sănătății plantelor pentru 2018. Articolul 94 din Regulamentul delegat (UE) nr. 1268/2012 al Comisiei (6) stabilește norme detaliate cu privire la deciziile de finanțare.
            
         
               (6)
            
            
               Decizia de punere în aplicare 2013/770/UE a Comisiei (7) înființează „Agenția Executivă pentru Consumatori, Sănătate, Agricultură și Alimente” (denumită în continuare „agenția”). Prezenta decizie încredințează agenției anumite sarcini privind gestionarea și punerea în aplicare a programului legate de activitățile de formare profesională în domeniul siguranței alimentare desfășurate în temeiul Regulamentului (CE) nr. 882/2004 și al Directivei 2000/29/CE.
            
         
               (7)
            
            
               Este necesar să se permită plata dobânzilor pentru întârzierea plăților, în temeiul articolului 92 din Regulamentul (UE, Euratom) nr. 966/2012 și al articolului 111 alineatul (4) din Regulamentul delegat (UE) nr. 1268/2012.
            
         
               (8)
            
            
               Pentru a permite o anumită flexibilitate în punerea în aplicare a programului de lucru, este necesar să se definească termenul „modificare semnificativă” în sensul articolului 94 alineatul (4) din Regulamentul delegat (UE) nr. 1268/2012.
            
         
               (9)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         DECIDE:
   Articolul 1
   Programul de lucru
   Se adoptă programul de lucru anual pentru punerea în aplicare a programului „O formare mai bună pentru o hrană mai sigură” pentru 2018, conform anexei.
   Programul de lucru anual constituie o decizie de finanțare în sensul articolului 84 din Regulamentul (UE, Euratom) nr. 966/2012.
   Articolul 2
   Contribuția Uniunii
   (1)   Contribuția maximă pentru punerea în aplicare a programului de lucru pentru anul 2018 este stabilită la 17 500 000 EUR și este finanțată din creditele incluse în linia bugetară 17 04 03 din bugetul general al Uniunii Europene pentru 2018.
   (2)   Creditele prevăzute la alineatul (1) pot acoperi, de asemenea, dobânzile datorate pentru întârzierea plății.
   Articolul 3
   Clauza de flexibilitate
   Modificările cumulate ale creditelor alocate unor acțiuni specifice care nu depășesc 20 % din contribuția maximă prevăzută la articolul 2 alineatul (1) din prezenta decizie nu sunt considerate semnificative în sensul articolului 94 alineatul (4) din Regulamentul delegat (UE) nr. 1268/2012, în cazul în care respectivele modificări nu afectează în mod semnificativ natura acțiunilor și obiectivul programului de lucru. Majorarea contribuției maxime stabilite la articolul 2 alineatul (1) din prezenta decizie nu depășește 20 %.
   Ordonatorul de credite responsabil poate aplica tipul de modificări menționate la primul paragraf. Astfel de modificări se aplică în conformitate cu principiul bunei gestiuni financiare și al proporționalității.
   
      Adoptată la Bruxelles, 17 mai 2018.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 298, 26.10.2012, p. 1.
   
      (2)  JO L 189, 27.6.2014, p. 1.
   
      (3)  Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (JO L 165, 30.4.2004, p. 1).
   
      (4)  Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (JO L 169, 10.7.2000, p. 1).
   
      (5)  Comunicarea Comisiei către Consiliu și Parlamentul European. „O formare mai bună pentru o hrană mai sigură”, COM(2006) 519 final din 20 septembrie 2006.
   
      (6)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, 31.12.2012, p. 1).
   
      (7)  Decizia de punere în aplicare 2013/770/UE a Comisiei din 17 decembrie 2013 de instituire a Agenției executive pentru consumatori, sănătate și alimente și de abrogare a Deciziei 2004/858/CE (JO L 341, 18.12.2013, p. 69).
   
      ANEXĂ
      1.   Introducere
      
      Pe baza obiectivelor stabilite în Regulamentul (CE) nr. 882/2004 și în Directiva 2000/29/CE, prezentul program de lucru conține acțiunile care urmează să fie finanțate și bugetul defalcat pentru anul 2018, după cum urmează:
      
                  
                              1.1.
                           
                           
                              Achiziții publice (puse în aplicare prin gestiune directă): Contracte externe pentru executarea programului de formare profesională și a altor instrumente de învățare
                           
                        
               
                  17 500 000  EUR
               
            
                  TOTAL
               
               
                  17 500 000  EUR
               
            2.   Achiziții publice
      
      Alocarea bugetară globală rezervată pentru contractele de achiziții publice în anul 2018 se ridică la 17 500 000 EUR.
      
         TEMEI JURIDIC
      
      
                  Regulamentul (CE) nr. 882/2004, articolul 51
                  Directiva 2000/29/CE, articolul 2 alineatul (1) litera (i)
                  Regulamentul (UE) nr. 652/2014, articolul 31 și articolul 36 alineatul (1)
               
            
         LINIA BUGETARĂ
      
      
                  Linia bugetară: 17 04 03
               
            
         NUMĂRUL ORIENTATIV ȘI TIPUL DE CONTRACTE PREVĂZUTE
      
      
                  Pentru fiecare dintre chestiunile tehnice menționate mai jos se vor semna unul sau mai multe contracte directe sau contracte-cadru de prestări servicii. Se estimează că se vor semna aproximativ 18 contracte directe sau specifice de prestări servicii. Contractanții externi sunt implicați în principal în aspectele organizatorice și logistice ale activităților de formare profesională.
               
            
         OBIECTUL CONTRACTELOR PREVĂZUTE (DACĂ ESTE POSIBIL)
      
      Pentru 2018, activitățile de formare profesională se vor referi la următoarele teme:
      
                  Activități
               
               
                  Sumă în EUR
               
            
                  Controale în domeniul sănătății plantelor
               
               
                  1 280 000 
               
            
                  Anchete privind sănătatea plantelor
               
               
                  630 000 
               
            
                  Controlul echipamentelor de aplicare a pesticidelor
               
               
                  350 000 
               
            
                  Controlul proceselor de reciclare a materialelor plastice
               
               
                  275 000 
               
            
                  Controlul contaminanților
               
               
                  765 000 
               
            
                  Legislația privind hrana pentru animale, inclusiv igiena hranei pentru animale
               
               
                  865 000 
               
            
                  Agricultură ecologică
               
               
                  995 000 
               
            
                  Denumirile protejate de produse alimentare
               
               
                  970 000 
               
            
                  Controale la posturile de inspecție la frontieră
               
               
                  865 000 
               
            
                  Sistemul TRACES (aspecte sanitare, fitosanitare și de calitate)
               
               
                  1 170 000 
               
            
                  Controlul circulației câinilor și pisicilor
               
               
                  575 000 
               
            
                  Igiena produselor alimentare la nivelul producției primare
               
               
                  1 025 000 
               
            
                  Evaluarea riscurilor
               
               
                  1 025 000 
               
            
                  Sprijinul acordat măsurilor de aplicare a legii în domeniile sanitar și fitosanitar
               
               
                  1 710 000 
               
            
                  Abordarea UE privind alimentele noi
               
               
                  980 000 
               
            
                  Analiza produselor alimentare
               
               
                  2 090 000 
               
            
                  Noul regulament privind controalele oficiale
               
               
                  480 000 
               
            
                  Învățarea și predarea online, inclusiv dezvoltarea de instrumente, a academiei BTSF („Better Training for Safer Food”) și de sprijin și asistență
               
               
                  1 000 000 
               
            
                  Formare, conferințe, exerciții de criză și instrumente de învățare și diseminare privind situațiile de urgență legate de sănătatea animală și bunăstarea animalelor, sănătatea plantelor și siguranța alimentară
               
               
                  450 000 
               
            
                  
                     TOTAL
                  
               
               
                  
                     17 500 000 
                  
               
            
         OBIECTIVE OPERAȚIONALE URMĂRITE
      
      Obiectivele operaționale urmărite sunt dezvoltarea, organizarea și gestionarea unor programe de formare în domeniile identificate pentru a asigura un înalt nivel de competență în rândul personalului de control, pentru a face ca controalele oficiale să fie mai uniforme, obiective și eficace pe teritoriul UE și pentru a contribui la o mai mare uniformizare a procedurilor de control între UE și partenerii din afara UE.
      
         REZULTATE PRECONIZATE
      
      Rezultatele, astfel cum sunt preconizate de Comisie, sunt următoarele:
      
                  (a)
               
               
                  sporirea nivelului de sensibilizare și de cunoștințe ale personalului de control în domeniile de formare identificate;
               
            
                  (b)
               
               
                  oferirea unei înțelegeri comune a dispozițiilor și instrumentelor actuale ale UE referitoare la controalele oficiale în domeniile de formare identificate;
               
            
                  (c)
               
               
                  difuzarea celor mai bune practici pentru controalele oficiale în domeniile de formare identificate;
               
            
                  (d)
               
               
                  favorizarea schimbului de experiență pentru a crește nivelul de expertiză și de armonizare în ceea ce privește abordarea controalelor oficiale în domeniile de formare identificate.
               
            
         PUNEREA ÎN APLICARE
      
      
                  Suma de 17 500 000  EUR [finanțarea măsurilor în domeniul siguranței alimentare în temeiul Regulamentului (CE) nr. 882/2004 și al Directivei 2000/29/CE] va fi gestionată și executată de Agenția Executivă pentru Consumatori, Sănătate, Agricultură și Alimente (Decizia de punere în aplicare 2013/770/UE).
               
            
         CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      
      
                  Aproximativ în cursul trimestrelor 2-3 ale anului 2018
               
            
         SUMĂ ORIENTATIVĂ PENTRU CEREREA DE OFERTE
      
      
                  17 500 000  EUR